**Campania de sensibilizare a publicului cu privire la actul de identitate al alegătorului - Întrebări frecvente**

**Campanie de sensibilizare a opiniei publice privind actul de identitate al alegătorului**

**Cine este Greater London Authority?**

Greater London Authority (GLA), cunoscută și sub numele de Primăria Londrei, este administrația regională a Londrei, cu jurisdicție asupra zonelor Greater London și City of London. GLA este formată din Primarul Londrei (Mayor of London) și Consiliul Primăriei Londrei (London Assembly).

**Cine este Shout Out UK?**

Shout Out UK (SOUK) este o întreprindere socială creativă și imparțială, specializată în creșterea nivelului de educație mediatică și politică în rândul tinerilor. SOUK a fost partenerul de implementare a Săptămânii de înregistrare a alegătorilor din Londra coordonată de GLA în 2020-2023. Pentru campania imparțială de sensibilizare a opiniei publice privind actul de identitate al alegătorului, SOUK va promova și va distribui toate resursele, inclusiv resursele pentru rețelele de socializare și sugestiile de texte pentru rețelele de socializare, pentru a asigura imparțialitatea în orice moment, precum și materialele educaționale, către comunitățile și partenerii din Londra și către instituțiile de învățământ.

**Ce este campania de sensibilizare a opiniei publice privind actul de identitate al alegătorului?**

Legea electorală (2022) a adus schimbări în ceea ce privește modul în care votăm și cine poate vota.

Prin urmare, începând cu ianuarie 2023, Greater London Authority și o coaliție diversă de organizații ale societății civile, instituții de învățământ și toate serviciile electorale ale districtelor din Londra se reunesc pentru a desfășura o campanie imparțială de sensibilizare a publicului. Campania are ca scop informarea tuturor londonezilor eligibili, în special a londonezilor neînregistrați și subreprezentați provenind din toate categoriile sociale, cu privire la aceste schimbări fără precedent, în special cu privire la introducerea obligativității identificării cu fotografie pentru a vota în persoană la viitoarele alegeri, și anume alegerile parlamentare/generale, alegerile locale/la nivel de district și alegerile pentru primarul Londrei/ Consiliul Primăriei Londrei din Londra.

Campania de sensibilizare a opiniei publice condusă de GLA este coordonată împreună cu Comisia Electorală și implementată de Shout Out UK (SOUK). Pornind de la modelul evenimentului anual al Săptămânii de înregistrare a alegătorilor din Londra, GLA și SOUK au conceput materiale de informare și educare împreună cu comunitățile subreprezentate care vor fi afectate în mod disproporționat de aceste schimbări. Materialele și activitățile vor fi distribuite și se vor desfășura online și offline, cu sprijinul unei coaliții ample de parteneri din întreaga Londră.

În paralel, și pentru a completa această activitate, ofertanții câștigători ai programului de subvenții pentru sensibilizarea privind actul de identitate a alegătorilor organizat de GLA vor desfășura activitățile în medii comunitare de încredere. Puteți găsi mai multe informații despre GLA Democracy Hub la https://registertovote.london/

**Ce este Săptămâna de înregistrare a alegătorilor din Londra (LVRW)?**

Este un proiect anual, imparțial, nepartizan, fără specific electoral, derulat de către Greater London Authority, în parteneriat cu un partener de implementare, Parteneriatul Strategic pentru Înregistrarea Alegătorilor din Londra și o coaliție amplă de susținere, pentru a informa și încuraja londonezii - în special londonezii insuficient înregistrați și subreprezentați - să se înregistreze pentru a vota.

**De ce facem acest lucru/Cum vor fi afectați londonezii?**

Modificările aduse drepturilor democratice prin Legea electorală (2022) ridică bariere semnificative pentru londonezii deja insuficient înregistrați și subreprezentați, mulți dintre ei fiind afectați în mod disproporționat de pandemia Covid și de criza costurilor de trai.

Londra are deja una dintre cele mai scăzute rate de înregistrare a alegătorilor din regiunile și națiunile Regatului Unit. Aflați mai multe la https://data.london.gov.uk/dataset/survey-of-londoners-2021-22

Dovezile furnizate de Joseph Rowntree Foundation (februarie 2022), Trust for London și the3million („London Voices: The Journey to Full Participation”, decembrie 2021) și sondajele GLA (august 2022 și martie 2023) identifică categoriile demografice și comunitățile care au cele mai puține șanse de a avea un act de identitate cu fotografie acceptat pentru a vota. Acestea sunt:

* londonezii tineri (cu vârste cuprinse între 18 și 24 de ani)
* londonezii de rasă neagră, asiatică, de etnie minoritară și migranți, inclusiv londonezii din UE
* londonezii cu dizabilități și surzi
* londonezii vârstnici
* londonezii LGBTQ+, în special londonezii trans și non-binari
* londonezii cu venituri mici
* londonezii care închiriază locuințe sociale și private, precum și londonezii cu locuințe precare, inclusiv londonezii fără adăpost

**Sunt îngrijorat de introducerea unui act de identitate cu fotografie pentru a vota, cu cine pot vorbi?**

GLA nu a introdus actul de identitate cu fotografie pentru a vota; aceasta are doar atribuții de sensibilizare și încearcă să abordeze implicațiile privind egalitatea de șanse.

Dacă doriți să ne ajutați să sensibilizăm publicul și să distribuim resursele noastre, pentru a ne asigura că ajungem la cât mai mulți londonezi posibil, vă rugăm să vă înscrieți pe lista noastră de corespondență

https://registertovote.london/contact-us/sign-up-for-updates/. Dacă sunteți o organizație a societății civile, vă rugăm să contactați direct echipa GLA Democratic Participation, prin intermediul abbi.barnett@london.gov.uk

Dacă doriți să vă exprimați îngrijorarea cu privire la introducerea actului de identitate cu fotografie pentru a vota, puteți trimite un e-mail la correspondence@levellingup.gov.uk sau puteți scrie la Department for Levelling Up, Housing and Communities, 2 Marsham Street, London, SW1P 4DF

**Cerința de a prezenta un act de identitate cu fotografie pentru a vota în persoană**

**Ce forme de act de identitate cu fotografie (photo ID) vor fi acceptate pentru a putea vota în persoană?**

Actul de identitate cu fotografie acceptat pentru a vota nu poate fi orice formă de act de identitate. Londonezii vor trebui să posede și să prezinte **una** dintre aceste forme acceptate de acte de identitate cu fotografie recunoscute de lege ca dovadă a identității necesară pentru a putea vota:

* Un pașaport din Regatul Unit
* Un pașaport emis de un stat din Spațiul Economic European (SEE) sau de o țară din Commonwealth
* carte de identitate națională emisă de un stat din SEE
* Un permis de conducere din Regatul Unit (cu fotografie, permisele pe suport de hârtie nu vor fi acceptate)
* Un permis de conducere eliberat de Insulele Canalului Mânecii, de Insula Man sau de un stat SEE
* Un document biometric de imigrare
* Carte de identitate care poartă holograma Schemei de standarde de dovadă a vârstei (un card PASS
* Un formular 90 al Ministerului Apărării (Carte de identitate din partea Ministerului Apărării)
* Permisul de autobuz pentru persoane în vârstă, permisul de autobuz pentru persoane cu handicap, cardul Oyster 60+, permisul Freedom Pass
* Un card Blue Badge
* Un certificat gratuit din partea Autorității Electorale (Voter Authority).

Vă rugăm să rețineți că trebuie să luați cu dumneavoastră la secția de votare actul de identitate cu fotografie **în original**. Nu vor fi acceptate fotocopii ale documentelor și fotografiilor stocate pe telefon.

Persoanele vor putea folosi un act de identitate cu fotografie expirat dacă pot fi încă recunoscute din fotografie. Pe site-ul web al Comisiei Electorale există mai multe informații despre toate tipurile de acte de identitate cu fotografie acceptate, la electoralcommission.org.uk/voterID.

În cazul în care nu se regăsesc în această listă, alte acte de identitate cu fotografie eliberate de terți **nu vor fi** acceptate ca dovadă a identității pentru a putea vota.

**Unde pot găsi mai multe informații și sprijin pentru a obține un act de identitate cu fotografie acceptat pentru a vota?**

Comisia Electorală a publicat îndrumări naționale la electoralcommission.org.uk/voterID

Puteți găsi resursele campaniei imparțiale privind actul de identitate al alegătorului a GLA și informații suplimentare despre cum să vă implicați pe GLA Democracy Hub la https://registertovote.london/

Puteți solicita, reînnoi sau actualiza permisul de conducere, vizualiza sau partaja permisul de conducere la https://www.gov.uk/browse/driving/driving-licences

Puteți solicita online un pașaport britanic la https://www.gov.uk/apply-renew-passport. Puteți ridica formularele de cerere de pașaport de la oficiul poștal local (găsiți filiala la https://www.postoffice.co.uk/branch-finder) și puteți depune cererea prin poștă sau puteți utiliza serviciul Post Office Check and Send (mai multe informații la https://www.gov.uk/how-the-post-office-check-and-send-service-works).

Puteți afla mai multe informații despre cardul londonez 60+ Oyster cu fotografie la adresa

https://tfl.gov.uk/fares/free-and-discounted-travel/60-plus-oyster-photocard

Puteți solicita sau reînnoi un card Blue Badge la https://www.gov.uk/apply-blue-badge. Pentru întrebări cu privire la schema Blue Badge, contactați consiliul local la

https://www.gov.uk/blue-badge-scheme-information-council .

Fundația Big Issue are un fond numit Hand Up Fund pentru persoanele care se confruntă cu lipsa de adăpost sau cu o locuință precară și care au nevoie de sprijin pentru a obține un act de identitate cu fotografie. Pentru mai multe informații, consultați https://www.bigissue.com/big-issue-foundation/

Consilierul cetățenilor (Citizens Advice) local ar putea, de asemenea, să vă ajute. Găsiți filiala locală la https://www.citizensadvice.org.uk/

Puteți solicita un certificat gratuit din partea Autorității Electorale (Voter Authority)

https://www.gov.uk/apply-for-photo-id-voter-authority-certificate

**Când va intra în vigoare cerința de a prezenta un act de identitate cu fotografie pentru a vota în persoană?**

Obligația de a prezenta un act de identitate cu fotografie pentru a vota în persoană este aplicabilă la alegerile locale din Anglia începând cu mai 2023. Prima dată când se va aplica în alegerile pan-londoneze va fi la alegerile din mai 2024 pentru primarul Londrei și pentru Consiliul Primăriei Londrei. Cerința pentru alegerile parlamentare/generale din Regatul Unit va intra în vigoare pentru alegerile desfășurate după 5 octombrie 2023. Dar se va aplica și în orice alegeri parlamentare parțiale individuale desfășurate după mai 2023.

**De ce nu sunt acceptate și alte forme de act de identitate?**

Legea specifică tipurile de documente care sunt acceptate ca forme de act de identitate cu fotografie. Acestea au fost decise de guvernul britanic.

Guvernul britanic a furnizat mai multe informații despre formele act de identitate cu fotografie care sunt acceptate și care nu sunt acceptate, împreună cu criteriile luate în considerare. Puteți găsi aceste informații la

https://www.gov.uk/government/publications/voter-identification-at-polling-stations-and-the-new-voter card/protecting-the-integrity-of-our-elections-voter-identification-at-polling-stations-and-the-new-voter card

**Ce se va întâmpla dacă mă prezint la secția de votare fără un act de identitate cu fotografie acceptat?**

Dacă vă prezentați la secția de votare pentru a vota fără un act de identitate cu fotografie acceptat, nu vi se va elibera buletinul de vot și va trebui să reveniți cu o formă acceptată de act de identitate cu fotografie.

Dacă, atunci când reveniți, prezentați un act de identitate cu fotografie acceptat, în original, ar trebui să puteți vota.

**Ce se întâmplă dacă nu doresc să prezint un act de identitate cu fotografie pentru a vota?**

Dacă preferați să nu prezentați un act de identitate cu fotografie la o secție de votare, puteți solicita să votați prin poștă sau prin procură. Nu este necesar un act de identitate cu fotografie pentru a efectua cererea sau a vota prin poștă. Nu este necesar atunci când solicitați un vot prin procură , dar împuternicitul dumneavoastră va trebui să prezinte propriul act de identitate cu fotografie acceptat la secția de votare, atunci când votează în numele dumneavoastră.

**Ce detalii vor fi verificate pe actul meu de identitate cu fotografie?**

Verificările documentelor de identitate cu fotografie la secția de votare vor urmări să confirme că numele de pe actul de identitate cu fotografie este același cu cel din registrul electoral. Personalul nu va verifica indicatorul de gen, adresa sau naționalitatea de pe actul de identitate.

**Numele din registrul electoral nu corespunde cu cel din actul meu de identitate cu fotografie, ce pot face?**

Dacă numele dumneavoastră este diferit în registrul electoral față de cel din actul dumneavoastră de identitate cu fotografie, puteți:

* aduce cu dumneavoastră un document oficial ca dovadă a schimbării numelui, de exemplu un certificat de căsătorie (precum și actul de identitate cu fotografie)
* puteți solicita un certificat gratuit din partea Autorității Electorale (Voter Authority), folosind numele cu care sunteți înregistrat pentru a vota și o fotografie recentă
* sau puteți contacta echipa locală de servicii electorale pentru a vă schimba numele în registrul electoral

**Mi se poate verifica actul de identitate cu fotografie în mod privat? Trebuie să dau un motiv?**

Da, va fi disponibil un spațiu privat în secția de votare în acest scop. Puteți solicita ca actul dumneavoastră de identitate cu fotografie să fie verificat în privat. Astfel de solicitări trebuie tratate cu discreție și politețe.

Nu, nu trebuie să motivați această cerere și nu trebuie să vi se ceară să explicați de ce.

**Sunt îngrijorat să folosesc un act de identitate cu fotografie cu indicator de gen pentru a vota, ce pot face?**

Numele de pe actul de identitate cu fotografie trebuie să fie același nume pe care l-ați folosit pentru a vă înregistra pentru a vota. Nu este necesar să prezentați un act de identitate cu fotografie care include un indicator de gen.

Dacă nu aveți un act de identitate cu fotografie, dacă vă îngrijorează folosirea unui act de identitate cu fotografie existent care are un indicator de gen sau dacă nu sunteți sigur(ă) că mai arătați ca în fotografia de pe actul de identitate, puteți solicita un certificat din partea Autorității Electorale (Voter Authority) https://www.gov.uk/apply-for-photo-id-voter-authority-certificate. Un certificat din partea Autorității Electorale nu are indicator de gen.

**Ce pot face dacă actul meu de identitate cu fotografie este pierdut, furat, distrus sau deteriorat înainte de ziua alegerilor?**

În cazul în care actul de identitate cu fotografie este pierdut, furat, distrus sau deteriorat, iar termenul limită pentru a solicita un certificat din partea Autorității Electorale a expirat, puteți solicita un vot prin procură de urgență

https://www.electoralcommission.org.uk/i-am-a/voter/apply-vote-proxy

Trebuie să fie ceva de care nu știați înainte de termenul normal pentru vot prin procură. Acest formular poate fi utilizat și în cazul în care documentul dumneavoastră de alegător anonim este pierdut, furat, distrus sau deteriorat. Aceste cereri pot fi depuse până la ora 17:00 în ziua alegerilor.

**Certificat gratuit din partea Autorității Electorale (Voter Authority Certificate)**

**Cum pot solicita un certificat gratuit din partea Autorității Electorale (Voter Authority Certificate)?**

Dacă nu aveți una dintre formele acceptate de act de identitate cu fotografie pentru a vota, puteți solicita un Certificat al autorității electorale (Voter Authority Certificate) în mod gratuit. Va trebui să furnizați o fotografie, data nașterii și numărul de asigurare națională, ca parte a cererii. Dacă nu vă cunoașteți numărul de asigurare națională sau dacă nu aveți unul, puteți depune totuși cerere. Consilierul dumneavoastră vă va contacta pentru a vă solicita o dovadă alternativă a identității dumneavoastră.

Puteți depune cererea online la https://www.gov.uk/apply-for-photo-id-voter-authority-certificate

Sau puteți să completați un formular de cerere pe hârtie la

https://assets.publishing.service.gov.uk/government/uploads/system/uploads/attachment\_data/file/113 7587/VAC\_public\_facing.pdf și să îl trimiteți consiliului local. Puteți solicita instrucțiunile în caractere mari, Braille sau format Easy Read.

Pentru a lua legătura cu echipa locală de servicii electorale, introduceți codul dumneavoastră poștal aici - https://www.electoralcommission.org.uk/i-am-a/voter/your-election-information

**Ce informații sunt incluse în certificatul gratuit din partea Autorității Electorale (Voter Authority)?**

Certificatul gratuit din partea Autorității Electorale va conține numele dumneavoastră complet și o fotografie, numele consiliului local care l-a eliberat, un identificator corespunzător (referință care include numere și litere alocate de consiliu), data eliberării și o dată recomandată pentru reînnoirea acestuia.

**Care sunt cerințele privind fotografiile pentru solicitarea unui certificat din partea Autorității Electorale?**

Ca parte a procesului de solicitare a unui certificat din partea Autorității Electorale, va trebui să furnizați o fotografie recentă. Cerințele pentru fotografie sunt similare cu cele pentru fotografiile de pașaport și trebuie să vă arate capul și umerii, fără ca nimic să vă acopere capul – cu excepția cazului în care purtați un acoperământ pentru cap din motive religioase sau medicale. Fața nu trebuie să vă fie acoperită din niciun motiv.

Stilul fotografiei

Fotografia trebuie să fie a solicitantului:

* Cu fața înainte și cu privirea îndreptată spre aparatul foto
* Un prim-plan al capului și al umerilor, fără a acoperi capul, cu excepția cazului în care se poartă unul din motive religioase sau medicale. Fața nu trebuie să fie acoperită din niciun motiv
* Fără ca altă persoană să fie vizibilă
* Cu o expresie facială simplă și cu ochii deschiși și clar vizibili, de exemplu, fără ochelari de soare și fără a fi acoperiți de păr.

Vă rugăm să rețineți că acest lucru nu se aplică în cazul în care solicitantul nu este în măsură să furnizeze o fotografie care să respecte una sau ambele cerințe din cauza unui handicap

Calitatea fotografiei

Fotografia trebuie să fie a solicitantului:

* Să fie o imagine fidelă
* Să fie color
* Să fie făcută pe un fundal simplu și deschis
* Să fie bine focalizată și clară
* Să nu aibă „ochi roșii”, umbre care să ascundă fața sau reflexii
* Să nu fie deteriorate

Dimensiunea fotografiei

În cazul în care solicitantul depune cererea online, fotografia pe care o furnizează trebuie să fie:

* Cel puțin 750 pixeli în înălțime și 600 pixeli în lățime
* Să fie conținută într-un fișier electronic cu o dimensiune maximă de 20 MB

În cazul în care solicitantul depune cererea prin intermediul unui formular pe hârtie, fotografia trebuie să fie:

* Cel puțin 45 de milimetri în înălțime și 35 de milimetri în lățime
* Nu mai mare de 297 milimetri în înălțime sau 210 milimetri în lățime

**De unde pot obține sprijin pentru solicitarea unui certificat gratuit din partea Autorității Electorale?**

Dacă aveți nevoie de ajutor pentru a solicita un certificat gratuit din partea Autorității Electorale, pentru a face o fotografie pentru cererea dumneavoastră sau dacă doriți să solicitați un formular de cerere pe suport de hârtie, puteți contacta echipa de servicii electorale din cadrul consiliului din districtul dumneavoastră.

Puteți găsi datele de contact ale acestuia introducând codul dumneavoastră poștal la

https://www.electoralcommission.org.uk/i-am-a/voter/your-election-information

Puteți găsi mai multe informații la

https://www.electoralcommission.org.uk/i-am-a/voter/voter-id/applying-a-voter-authority-certificate 6

**Există un termen limită pentru a solicita un certificat gratuit din partea Autorității Electorale?**

Da, puteți solicita oricând un certificat gratuit din partea Autorității Electorale sau un document de alegător anonim. Termenul limită pentru depunerea cererilor pentru o anumită alegere este ora 17:00, cu 6 zile lucrătoare înainte de ziua votării.

Pentru a afla mai multe informații, inclusiv despre modul în care va fi emisă hotărârea privind cererea dumneavoastră, consultați acest ghid al Comisiei Electorale emis pentru funcționarii de la Registrul Electoral:

https://www.electoralcommission.org.uk/running-electoral-registration-england/voter-authority-certificat es-and-anonymous-electors-documents/deadlines-applications-voter-authority-certificates-or-anonym ous-electors-documents-a-particular

**Pot folosi certificatul din partea Autorității Electorale ca act de identitate cu fotografie pentru alte scopuri?**

Nu, certificatul din partea Autorității Electorale este destinat exclusiv votului și nu poate fi folosit ca dovadă a identității pentru niciun alt motiv. Acesta nu va fi acceptat ca dovadă a vârstei sau a adresei.

**Înregistrarea pentru a vota**

**Mai trebuie să mă înregistrez pentru a vota, pe lângă prezentarea unui act de identitate cu fotografie pentru a vota?**

Da, înregistrarea pentru votare rămâne primul pas în exercitarea drepturilor dumneavoastră democratice. Va trebui să vă înregistrați pentru a vota cu mult înainte de ziua alegerilor, așadar asigurați-vă că vă pregătiți în avans!

**Cum mă înregistrez pentru a vota?**

Pentru a vă înregistra pentru votare, puteți accesa www.gov.uk/register-to-vote și completa formularul online. Durează doar câteva minute. Tot ceea ce aveți nevoie este numărul dumneavoastră de asigurare națională (National Insurance, NI). Numărul dumneavoastră NI este utilizat în procesul de înregistrare ca identificator unic, fiind cel mai simplu și mai rapid mod de a confirma cine sunteți. Dar nu vă faceți griji dacă nu îl cunoașteți sau nu aveți un număr NI - lăsați datele dumneavoastră de contact în timpul procesului de înregistrare online, iar serviciile electorale ale consiliului local vă vor contacta.

**Nu am un număr de asigurare națională (National Insurance). Încă mă pot înregistra pentru a vota?**

Da, puteți să vă înscrieți în continuare prin intermediul portalului online de înregistrare a alegătorilor, dar trebuie să vă lăsați datele de contact. Serviciile electorale ale consiliului dumneavoastră local vă vor contacta apoi pentru a vă verifica identitatea prin mijloace alternative pentru a finaliza procesul. De exemplu, vi se pot solicita un certificat de naștere, facturi de utilități sau extrase de cont bancar. Acest lucru înseamnă că vă puteți înregistra în continuare pentru a vota, chiar dacă nu aveți la îndemână numărul de asigurare națională.

**Cine se poate înregistra și vota la Londra?**

Până în 2023, cetățenii britanici, irlandezi, din Commonwealth și din UE care locuiesc în Londra se pot înregistra și vota. Dar, din cauza faptului că Regatul Unit a părăsit Uniunea Europeană, dreptul de vot al unor cetățeni UE s-ar putea schimba în viitor.

Pentru informații actualizate, consultați https://www.electoralcommission.org.uk/.

**La ce alegeri pot vota?**

Dacă sunteți cetățean britanic, irlandez sau cetățean eligibil din Commonwealth și aveți reședința în Londra, puteți vota la toate alegerile, inclusiv la alegerile generale/parlamentare și referendumurile din Regatul Unit, la alegerile pentru consiliile locale/consiliile la nivel de district din Londra și la alegerile pentru primarul Londrei/Consiliul Primăriei Londrei.

Dacă sunteți un cetățean al UE care locuiește în Londra, puteți vota doar la alegerile locale, cum ar fi alegerile pentru consiliile locale din Londra și alegerile pentru primarul Londrei/Consiliul Primăriei Londrei (London Assembly). Cetățenii UE din Londra pot vota la aceste alegeri în mai 2024.

Cu toate acestea, din cauza Legii electorale (2022), ar putea intra în vigoare modificări privind cine poate vota *după* mai 2024, când unii londonezi din UE (cei care nu sunt cetățeni ai Poloniei, Portugaliei, Spaniei și Luxemburgului, cei care au sosit după 1 ianuarie 2021 și cei care nu au reședință legală) și-ar putea pierde dreptul de vot.

Pentru informații actualizate, consultați https://www.electoralcommission.org.uk/.

**Trebuie să am 18 ani pentru a mă înregistra și a vota?**

Nu, este o concepție greșită comună. În Londra, ca și în restul Angliei, vă puteți înregistra pentru a vota de la 16 ani, dar nu veți putea vota la alegeri până la 18 ani.

**Nu am o adresă fixă. Mă pot înregistra pentru a vota?**

Da, puteți. Multe persoane nu au o adresă fixă sau permanentă, iar unele pot fi fără locuință. Vă puteți înregistra totuși pentru a vota în locul în care aveți cele mai multe legături locale sau în care vă petreceți cea mai mare parte a timpului, făcând o declarație de legătură locală. Există un formular specific pentru înregistrarea în acest caz - îl puteți găsi la adresa

https://www.gov.uk/government/publications/register-to-vote-if-you-havent-got-a-fixed-or-permanent-a ddress

**După ce mă înregistrez pentru a vota, sunt apoi înregistrat pe viață?**

Nu, trebuie să vă reînregistrați pentru a vota dacă vă schimbați vreodată adresa, numele legal sau cetățenia. Persoanele cu dublă cetățenie trebuie să se reînregistreze atunci când obțin cetățenia britanică, deoarece aceasta le conferă drepturi depline de vot.

**Există un termen limită pentru înregistrarea pentru a vota?**

Vă puteți înregistra pentru a vota în orice moment. Cu toate acestea, cererea dumneavoastră de înregistrare nu este procesată imediat, deci este mai bine să vă înregistrați cât mai curând posibil, înainte de orice alegeri viitoare. Data exactă a termenului de înregistrare pentru votarea în orice alegeri va fi anunțată în prealabil, dar, de obicei, termenul este de aproximativ două săptămâni înainte de ziua alegerilor.

**Dacă mă înregistrez pentru a vota, trebuie să votez?**

Votul nu este obligatoriu în Regatul Unit. Așadar, dacă sunteți înregistrat pentru a vota, aveți opțiunea de a vota sau nu. Dar nu puteți vota dacă în prealabil nu vă înregistrați pentru a vota.

**Beneficiile înregistrării pentru votare și necesitatea de a avea un act de identitate cu fotografie acceptat pentru a vota**

**Care sunt beneficiile înregistrării pentru a vota și ale obținerii unui act de identitate cu fotografie pentru a vota?**

Înregistrarea pentru votare vă permite să vă exercitați drepturile democratice fundamentale, care au fost câștigate cu greu și care nu sunt disponibile pentru toți londonezii.

De asemenea, înregistrarea pentru votare vă îmbunătățește scorul de credit, deoarece potențialii creditori pot consulta registrul electoral pentru a vă verifica numele și adresa. Registrul electoral este, de asemenea, utilizat pentru a selecta participanți pentru serviciul de jurat - este mai probabil ca juriile diverse să aibă ca rezultat verdicte mai echitabile în procese.

Dumneavoastră decideți dacă doriți să votați sau nu. Dar, dacă vă asigurați că sunteți înregistrat pentru a vota și că aveți un act de identitate cu fotografie pentru a putea vota, acest lucru vă permite să vă faceți auzită vocea cu privire la problemele care contează pentru dumneavoastră, familia dumneavoastră și comunitatea dumneavoastră, pentru viitorul Londrei și al țării.

**Datele mele**

**Cine va avea acces la datele mele în cazul în care mă înregistrez pentru a vota sau solicit un certificat gratuit din partea Autorității Electorale?**

Datele dumneavoastră și votul dumneavoastră vor fi în siguranță. Dar, dacă sunteți îngrijorat pentru siguranța dumneavoastră, puteți verifica dacă sunteți eligibil să vă înregistrați pentru votare în mod anonim. Pașii necesari pentru acest proces sunt disponibili la

https://www.electoralcommission.org.uk/i-am-a/voter/register-vote/register-vote-anonymously

Dacă sunteți înregistrat pentru a vota în mod anonim și doriți să votați în persoană, va trebui să solicitați un **document de alegător anonim**. Puteți găsi mai multe informații la

https://www.electoralcommission.org.uk/i-am-a/voter/register-vote/register-vote-anonymously#anonym ous-electors-document

Dacă sunteți îngrijorat cu privire la securitatea informațiilor dumneavoastră cu caracter personal, și anume că vă aflați în „registrul deschis” care poate fi achiziționat de către terți, aveți oricând posibilitatea de a vă retrage din registrul deschis în timpul procesului de înregistrare online. Veți rămâne în „registrul complet”, care este utilizat de serviciile electorale la nivel de borough (de exemplu, pentru a trimite cărți de vot înainte de alegeri) și pentru verificarea cererilor de împrumut/verificarea scorului de credit. Acest lucru diferă de înregistrarea anonimă, în care detaliile dumneavoastră nu vor apărea nici în „registrul deschis”, nici în „registrul complet”.

**Modalități de vot**

**Există modalități diferite de a vota?**

După ce v-ați înregistrat pentru a vota, puteți vota în persoană la o secție de votare în ziua alegerilor; puteți vota prin poștă (în cazul în care nu sunteți prezent în ziua alegerilor, de exemplu, dacă sunteți în vacanță); sau puteți vota prin procură (ceea ce înseamnă să cereți unei alte persoane în care aveți încredere să voteze în locul dumneavoastră, de exemplu, dacă sunteți bolnav).

Pentru a vota prin procură sau prin poștă, trebuie să completați formulare de cerere suplimentare înainte de ziua alegerilor și să le trimiteți la serviciile electorale ale consiliului local. Aceste formulare și informații suplimentare pot fi găsite pe site-ul web al Comisiei Electorale, la

https://www.electoralcommission.org.uk/i-am-a/voter/apply-vote-post și

https://www.electoralcommission.org.uk/i-am-a/voter/apply-vote-proxy . Puteți găsi detalii despre serviciile electorale din districtul dumneavoastră la https://www.gov.uk/contact-electoral-registration-office .

**Am nevoie de un act de identitate cu fotografie pentru toate modalitățile de vot?**

Nu, nu este necesar să prezentați un act de identitate cu fotografie pentru a vota prin poștă sau prin procură. Împuternicitul dumneavoastră va trebui să prezinte un act de identitate cu fotografie la secția de votare atunci când votează în numele dumneavoastră. Pentru a vota în persoană la secția de votare, veți avea nevoie de un act de identitate cu fotografie acceptat pentru a vota.

Pentru a vota prin procură sau prin poștă, trebuie să completați formulare de cerere suplimentare înainte de ziua alegerilor și să le trimiteți la serviciile electorale ale consiliului local. Aceste formulare și informații suplimentare pot fi găsite pe site-ul web al Comisiei electorale, la

https://www.electoralcommission.org.uk/i-am-a/voter/apply-vote-post și

https://www.electoralcommission.org.uk/i-am-a/voter/apply-vote-proxy. Puteți găsi detalii despre serviciile electorale din districtul dumneavoastră la https://www.gov.uk/contact-electoral-registration-office.

**Care sunt modificările privind votul prin procură de care trebuie să fiu informat?**

Începând cu octombrie 2023, vor exista schimbări în ceea ce privește votul prin procură.

Va fi introdusă o limită a numărului de persoane pentru care o persoană poate acționa ca împuternicit, aceasta incluzând membrii familiei. Puteți vota prin procură în numele a maximum patru persoane, inclusiv maximum doi alegători stabiliți în Regatul Unit (până la patru alegători care nu sunt stabiliți în Regatul Unit).

De asemenea, va fi posibil să depuneți cerere online pentru anumite tipuri de vot prin procură. Nu veți putea depune o cerere online dacă cererea dumneavoastră trebuie să fie atestată (fapt necesar pentru persoanele înregistrate pentru a vota anonim) sau dacă solicitați un vot prin procură de urgență. Atât cererile online, cât și cele pe hârtie vor necesita verificarea actului de identitate (cu excepția voturilor prin procură de urgență).

Nu va fi necesar să furnizați un act de identitate cu fotografie pentru a vota prin procură (împuternicitul dumneavoastră va avea nevoie de un act de identitate cu fotografie acceptat pentru a vota în numele dumneavoastră). Există alte verificări ale identității, inclusiv verificarea semnăturii și a datei de naștere. Pentru informații actualizate despre votul prin procură, consultați

https://www.electoralcommission.org.uk/i-am-a/voter/apply-vote-proxy

Dacă aveți deja un acord de vot prin procură, vor exista procese de tranziție.

**Care sunt modificările la votul prin poștă de care trebuie să fiu informat?**

Începând cu octombrie 2023, există modificări în ceea ce privește votul prin poștă.

O cerere de vot prin poștă acceptată va fi valabilă pentru a vota prin corespondență pentru o perioadă maximă de trei ani. După trei ani, va trebui să depuneți o nouă cerere dacă doriți să continuați să votați prin poștă. Veți putea depunere cerere pentru votul prin poștă online sau pe suport de hârtie, iar identitatea dumneavoastră va fi verificată în cadrul procesului.

Site-ul online este în curs de realizare de către Department for Levelling Up, Housing and Communities și va fi testat pentru a se asigura că este robust și accesibil pentru alegători.

Nu va trebui să prezentați un act de identitate cu fotografie pentru a vota prin poștă. Există alte verificări ale identității, inclusiv verificarea semnăturii și a datei de naștere. Pentru informații actualizate despre votul prin poștă, consultați https://www.electoralcommission.org.uk/i-am-a/voter/apply-vote-post

Dacă aveți un vot prin poștă existent, vor exista procese de tranziție.

**Votul în persoană**

**Unde găsesc secția mea de votare?**

Dacă sunteți înregistrat pentru a vota în persoană, vă va fi trimisă o carte de vot la adresa înregistrată înainte de ziua alegerilor. Acest card va include adresa secției de votare care v-a fost atribuită - puteți vota numai la acea secție de votare, care va fi probabil o clădire publică locală, de exemplu o școală, un centru religios sau comunitar. Va fi deschis între orele 07:00 și 22:00 în ziua alegerilor. Nu vă faceți griji dacă vă pierdeți cartea de vot - nu aveți nevoie de ea pentru a vota (**cu excepția cazului în care sunteți înregistrat pentru a vota anonim**) și puteți găsi secția de votare de care aparțineți introducând codul poștal la

https://www.electoralcommission.org.uk/i-am-a/voter/your-election-information

**Ce se va întâmpla la secția de votare?**

Toate secțiile de votare sunt **deschise de la ora 7:00 până la ora 22:00 în ziua alegerilor.** Este posibil ca unele să aibă persoane care îi vor întâmpina pe alegători înainte de a intra în secția de votare și îi vor întreba dacă au adus un act de identitate cu fotografie acceptat pentru a putea vota în persoană.

După ce intrați în secția de votare, vă puteți aștepta la următoarele:

* Un membru al personalului vă va cere numele și adresa și va verifica dacă sunteți înscris în registrul electoral.
* Vi se cere actul de identitate cu fotografie, vi se verifică dacă este acceptat (mai multe informații la

https://www.electoralcommission.org.uk/i-am-a/voter/voter-id/accepted-forms-photo-id) și că seamănă cu dumneavoastră. Dacă sunteți înregistrat pentru a vota în mod anonim (mai multe informații la

https://www.electoralcommission.org.uk/i-am-a/voter/register-vote/register-vote-anonymously), vi se va cere să arătați cartea de vot și documentul de alegător anonim (Anonymous Elector’s Document, AED). Va fi disponibilă o zonă privată în cazul în care alegeți ca actul de identitate cu fotografie să vă fie verificat în mod privat. Aceasta ar putea fi o cameră separată sau o zonă separată de un paravan de confidențialitate, în funcție de secția de votare.

* După ce actul de identitate cu fotografie a fost verificat cu succes, membrul personalului vă va tăia numele de pe registru și vă va da un buletin de vot care cuprinde lista candidaților pentru care puteți vota. Este posibil să vi se dea mai multe buletine de vot dacă în aceeași zi au loc mai multe alegeri în zona dumneavoastră locală.
* Duceți buletinul de vot (sau buletinele de vot) într-o cabină de vot, pentru a putea vota în secret. Citiți cu atenție instrucțiunile de pe buletinul de vot. Unele alegeri folosesc metode de vot diferite, așa că trebuie să vă asigurați că veți completa corect fiecare buletin de vot.
* Completați buletinul de vot folosind creionul pus la dispoziție în cabina de vot. De asemenea, dacă doriți, puteți folosi propriul stilou. Nu scrieți nimic altceva pe buletinul de vot, altfel votul dumneavoastră ar putea să nu fie numărat. Dacă faceți o greșeală, nu introduceți buletinul de vot în urnă. Cereți personalului secției de votare un buletin de vot înlocuitor și completați-l din nou.
* După ce ați terminat, împăturiți buletinul de vot completat și introduceți-l în urnă.

**Cum îmi va fi verificat actul de identitate cu fotografie dacă port fața acoperită din motive religioase?**

Pentru a permite personalului secției de votare să verifice dacă semănați cu actul de identitate cu fotografie, vi se va cere să vă scoateți pentru scurt timp acoperământul pentru față, pentru ca să vi se poată vedea fața. Acoperămintele pentru față pot fi purtate pentru restul procesului de votare.

Dacă preferați, puteți solicita ca un membru de sex feminin al personalului să vă verifice actul de identitate cu fotografie, iar personalul secției de votare va accepta această cerere, dacă este posibil.

Puteți solicita ca actul dumneavoastră de identitate cu fotografie să fie verificat în privat. Va fi disponibil un spațiu privat în secția de votare în acest scop. Astfel de solicitări trebuie tratate cu discreție și politețe. Nu trebuie să oferiți un motiv pentru această cerere și nu ar trebui să vi se ceară să explicați de ce.

Va fi disponibilă o oglindă pentru a vă asigura că vă acoperiți corect fața înainte de a părăsi spațiul privat.

În cazul în care refuzați să vă scoateți acoperământul pentru față și personalul nu vă poate verifica actul de identitate cu fotografie, este posibil să nu vi se elibereze buletinul de vot și, prin urmare, să nu puteți vota.

**Cum îmi va fi verificat actul de identitate cu fotografie dacă port o mască facială din motive medicale?**

Pentru a permite personalului secției de votare să verifice dacă semănați cu actul de identitate cu fotografie, vi se va cere să vă scoateți pentru scurt timp masca facială, pentru ca să vi se poată vedea fața. Această cerință se aplică în cazul în care sunteți un alegător cu imunodepresie sau purtați o mască din alte motive de sănătate.

Puteți solicita ca actul dumneavoastră de identitate cu fotografie să fie verificat în privat. Va fi disponibil un spațiu privat în secția de votare în acest scop. Astfel de solicitări trebuie tratate cu discreție și politețe. Nu trebuie să oferiți un motiv pentru această cerere și nu ar trebui să vi se ceară să explicați de ce.

În cazul în care refuzați să vă scoateți masca facială și personalul nu vă poate verifica actul de identitate cu fotografie, este posibil să nu vi se elibereze buletinul de vot și, prin urmare, să nu puteți vota.

**Cum va decide personalul secției de votare dacă fotografia de pe actul meu de identitate seamănă suficient de mult cu mine?**

Personalul secției de votare se va uita la fotografia de pe actul de identitate cu fotografie și la numele dumneavoastră pentru a verifica dacă acesta corespunde cu cel din registrul electoral. Dacă nu sunteți sigur că fotografia dumneavoastră va fi recunoscută, puteți solicita un certificat gratuit din partea Autorității Electorale, însoțit de o fotografie recentă a dumneavoastră. Mai multe informații la https://www.electoralcommission.org.uk/i-am-a/voter/voter-id/applying-a-voter-authority-certificate

În cazul în care preocupările dumneavoastră se referă la prezentarea genului dumneavoastră, certificatul din partea Autorității Electorale nu include un indicator de gen.

**Sunt un alegător nevăzător/cu deficiențe de vedere, ce sprijin îmi este disponibil la secția de votare?**

Ca urmare a Legii electorale (2022), funcționarii electorali - funcționarii care supraveghează alegerile - sunt acum obligați să ia măsuri pentru persoanele cu dizabilități, pentru a permite un vot independent și secret. Directorii de scrutin (Returning Officers) trebuie să respecte orientările Comisiei Electorale privind accesibilitatea.

Pentru a veni în sprijinul alegătorilor nevăzători și cu deficiențe de vedere, toate secțiile de votare trebuie să aibă:

* Un dispozitiv de vot tactil
* copie cu caractere mari a buletinului de vot pentru referință
* Lupe
* Iluminat suplimentar
* Asistență din partea personalului secției de votare pentru a fi condus la cabina de vot și pentru a vă marca votul, dacă este necesar

De asemenea, directorii de scrutin sunt obligați să anticipeze necesitățile din zona lor și pot furniza echipamente suplimentare, cum ar fi dispozitive audio, pentru a permite unei persoane să voteze independent și în secret. Citiți mai multe despre orientările Comisiei Electorale pentru directorii de scrutin la https://www.electoralcommission.org.uk/guidance-returning-officers-assistance-voting-disabled-voters/ ensuring-voting-accessible/providing-equipment-polling-station-enables-or-makes-voting-easier-disabl ed-voters.

**Cum puteți solicita o ajustare rezonabilă la secția de votare?**

Puteți cere personalului secției de votare în ziua votării, iar acesta vă va ajuta cât mai bine posibil. Pentru a vă asigura că lucrurile se desfășoară cât mai ușor pentru dumneavoastră, puteți scrie directorului de scrutin local sau serviciilor electorale locale, pentru a-i informa că aveți nevoie de ajustări rezonabile pentru a putea vota independent. Pentru a găsi informațiile de contact ale acestora, puteți utiliza instrumentul de căutare a codului poștal al Comisiei Electorale de la https://www.electoralcommission.org.uk/i-am-a/voter/your-election-information și puteți folosi modelul de scrisoare de notificare a RNIB pentru a lua legătura cu aceștia, disponibil la

https://www.rnib.org.uk/documents/1604/Notification\_template\_for\_individuals\_to\_send\_to\_Returning \_Officers.docx

De asemenea, au fost emise orientări pentru personalul secțiilor de votare pentru a clarifica faptul că aplicațiile pentru telefoane mobile (cum ar fi „Seeing AI”, care poate folosi inteligența artificială pentru a citi textul tipărit) sau dispozitivele de mărire video pot fi folosite de persoanele nevăzătoare și cu deficiențe de vedere pentru a vota ca o ajustare rezonabilă.

**Ce ar trebui să fac dacă întâmpin probleme la secția de votare?**

Dacă întâmpinați probleme la secția de votare sau dacă doriți să oferiți feedback cu privire la experiența dumneavoastră, puteți contacta echipa de servicii electorale din cadrul consiliului local. Pentru a lua legătura cu echipa locală de servicii electorale, introduceți codul dumneavoastră poștal aici -

https://www.electoralcommission.org.uk/i-am-a/voter/your-election-information

**Votul anonim**

**Ce este înregistrarea anonimă?**

Atunci când o persoană se înregistrează pentru a vota, numele și adresa sa vor apărea în registrul electoral. Dacă o persoană este îngrijorată de faptul că numele și adresa sa din registrul electoral i-ar putea pune în pericol siguranța, aceasta poate solicita să se înregistreze ca alegător anonim.

Acesta este modul în care apar de obicei înscrierile în registrul electoral:

FBC412 Vella, John 59 Green Lane

BC413 Vella, Veronica 59 Green Lane

Acesta este modul în care apar înscrierile anonime în registrul electoral:

BC602 N

„N” înseamnă că această înscriere se referă la un alegător înregistrat anonim. Acest lucru înseamnă că persoanele înregistrate pentru vot anonim vor putea vota în continuare, dar numele și adresa lor nu vor apărea în registrul electoral.

**Pot să mă înregistrez în mod anonim?**

Orice persoană care dorește să se înregistreze pentru a vota anonim va trebui:

* Să completeze un formular de cerere
* Să explice de ce siguranța sa sau a unei persoane din gospodăria sa ar fi pusă în pericol dacă datele sale ar figura în registrul electoral
* Să prezinte dovezi care să susțină înregistrarea sa
* Să returneze formularul de cerere, explicația și dovezile la consiliul local de care aparține

Puteți descărca un ghid pentru înregistrarea anonimă, creat în parteneriat cu Women’s Aid, la https://www.electoralcommission.org.uk/i-am-a/voter/register-vote/register-vote-anonymously . Puteți găsi formularul de cerere tipărit la

https://www.electoralcommission.org.uk/sites/default/files/2021-02/Register-to-vote-anonymously-resi dent-in-England\_0.pdf

Dacă aveți nevoie de ajutor pentru a vă înregistra pentru vot anonim, puteți contacta consiliul local de care aparțineți. Pentru a găsi datele de contact ale acestuia, introduceți codul dumneavoastră poștal la

https://www.electoralcommission.org.uk/i-am-a/voter/your-election-information

**Sunt înregistrat pentru a vota anonim, cum schimbă cerința privind actul de identitate cu fotografie modul în care votez în persoană?**

Alegătorii anonimi care doresc să voteze în persoană la secția votare vor trebui să prezinte un document de alegător anonim ca act de identitate cu fotografie acceptat. Acesta este un document care conține numărul dumneavoastră de alegător și o fotografie produsă de către funcționarul local de înregistrare electorală în urma verificării identității dumneavoastră. În calitate de alegător anonim, nu puteți utiliza alte forme de documente de act de identitate cu fotografie acceptate. Vi se va cere să prezentați cartea de vot și documentul de alegător anonim atunci când votați în persoană.

Toate persoanele care sunt deja înregistrate pentru a vota în mod anonim sau care se înregistrează pentru a vota în mod anonim înainte de alegeri vor fi invitate de către consiliul lor local să solicite un **document de alegător anonim**. Puteți de asemenea să contactați consiliul local pentru a solicita unul. Puteți găsi detaliile acestuia introducând codul dumneavoastră poștal la https://www.electoralcommission.org.uk/i-am-a/voter/your-election-information

**Cum pot solicita un document de alegător anonim?**

Atunci când solicitați un document de alegător anonim, va trebui să furnizați datele dumneavoastră:

* Numele și prenumele
* Adresa
* Data nașterii
* Numărul de asigurare națională (National Insurance)

Dacă nu vă cunoașteți numărul de asigurare națională, îl puteți căuta pe fișele de salariu sau pe scrisorile oficiale referitoare la impozite, pensii sau beneficii. În cazul în care nu îl găsiți, puteți totuși să completați cererea, și vi se va cere să furnizați forme alternative de act de identitate pentru a vă verifica identitatea, care ar putea include un certificat de naștere, un extras de cont bancar sau o factură de utilități. Consiliul vă va contacta pentru a aranja acest lucru dacă lăsați datele de contact.

Puteți, de asemenea, să cereți unei persoane care vă cunoaște să furnizeze o adeverință consiliului local pentru a vă verifica identitatea, dacă nu aveți nicio altă dovadă acceptată a identității. Consiliul local vă poate oferi mai multe informații despre persoanele care pot furniza o adeverință. Puteți găsi datele de contact ale acestuia introducând codul dumneavoastră poștal la https://www.electoralcommission.org.uk/i-am-a/voter/your-election-information

**Cum arată un document de alegător anonim?**

Un document de alegător anonim are scris în partea de sus cuvintele „Elector's Document” (document de alegător) și nu se referă la statutul alegătorului ca fiind înregistrat pentru a vota anonim.

Un document de alegător anonim include:

* Data eliberării
* Fotografia dumneavoastră
* Numărul dumneavoastră electoral (care este numărul care va apărea în registrul electoral în locul numelui și adresei dumneavoastră)
* Un identificator corespunzător (care este o combinație de 20 de litere și cifre generată de software-ul utilizat de funcționarii de înregistrare electorală)

Dacă sunteți un alegător anonim, trebuie să vă aduceți documentul de alegător anonim atunci când mergeți la secția de votare. Nu este necesar să aduceți cu dumneavoastră o formă suplimentară acceptată de act de identitate cu fotografie.

**Ce se va întâmpla la secția de votare?**

Alegătorii anonimi vor trebui să aducă atât cartea de vot, cât și documentul de alegător anonim atunci când se prezintă la secția de votare.

La sosire, veți fi întâmpinat de un membru al personalului, care:

* Vă va cere să vă vadă cartea de vot - nu va fi nevoie să vă furnizați numele și adresa
* Va găsi numărul dumneavoastră de alegător în registru
* Va verifica documentul dumneavoastră de alegător anonim
* Vă va tăia de pe listă și vă va da buletinul de vot

În secțiile de votare va fi disponibilă o zonă privată pentru a vă putea fi consultat în privat documentul dumneavoastră de alegător anonim. Aceasta poate fi o cameră separată sau o zonă separată de un paravan de confidențialitate, în funcție de secția de votare.

**Trebuie să votez în persoană dacă sunt înregistrat în mod anonim?**

Nu, dacă preferați să nu votați în persoană la o secție de votare, puteți solicita să votați prin corespondență sau prin procură. Nu este necesar actul de identitate cu fotografie pentru a efectua cererea sau a vota prin poștă. De asemenea, acesta nu este necesar pentru a vota prin procură, dar împuternicitul dumneavoastră va trebui să prezinte propriul act de identitate cu fotografie acceptat la secția de votare, pentru a putea vota în numele dumneavoastră.

Pentru a vota prin poștă sau prin procură, trebuie să completați formulare de cerere suplimentare înainte de ziua alegerilor și să le trimiteți la serviciile electorale ale consiliului local.

Aceste formulare și informații suplimentare pot fi găsite pe site-ul web al Comisiei Electorale, la https://www.electoralcommission.org.uk/i-am-a/voter/apply-vote-proxy și

https://www.electoralcommission.org.uk/i-am-a/voter/apply-vote-post

Puteți găsi detalii despre serviciile electorale din districtul dumneavoastră introducând codul dumneavoastră poștal la https://www.electoralcommission.org.uk/i-am-a/voter/your-election-information

**Mai multe resurse accesibile și alte resurse pentru alegători**

**Unde pot găsi resurse accesibile cu privire la înregistrarea alegătorilor și la informațiile privind actul de identitate al alegătorului?**

În fiecare an, GLA creează resurse digitale și tipărite în cele mai răspândite limbi vorbite de către comunitatea londoneză. Le puteți găsi pe GLA Democracy Hub la https://registertovote.london/. Acolo puteți găsi, de asemenea, resurse pentru londonezii cu dizabilități și surzi.

De asemenea, Comisia Electorală produce propriile sale materiale informative la nivelul Regatului Unit, pe care le puteți accesa la https://www.electoralcommission.org.uk/ .

**Unde pot găsi mai multe informații pentru alegătorii trans și non-binari?**

În calitate de beneficiar al fazei 1 a programului de subvenții pentru campania GLA privind actul de identitate al alegătorului, LGBT Hero a creat un hub privind actul de identitate al alegătorului cu resurse pentru comunitățile LGBTQ+, inclusiv resurse specifice pentru alegătorii trans și non-binari. Le puteți găsi la adresa

https://www.lgbthero.org.uk/pages/category/lgbtq-photo-voter-id-london-elections

**Unde pot găsi informații și resurse specifice pentru alte comunități?**

Traveller Movement a fost, de asemenea, un beneficiar al subvențiilor pentru campania GLA privind actul de identitate al alegătorului, și puteți găsi resursele lor pentru persoanele țigane, rrome și nomade la https://travellermovement.org.uk/operation-traveller-vote

Consiliul Musulman al Marii Britanii a elaborat îndrumări disponibile la

https://mcb.org.uk/local-elections-2023-voter-id-and-face-coverings/

**Pe cine ar trebui să votez?**

Toate materialele și activitățile legate de campania de sensibilizare a opiniei publice privind actul de identitate al alegătorului coordonată de GLA și de Săptămâna anuală de înregistrare a alegătorilor din Londra sunt complet imparțiale și nepartizane. Nici GLA, nici Shout Out UK nu pot fi percepute ca susținând vreun partid sau candidat politic și, ca atare, nu împărtășim opinii cu privire la modul în care ar trebui să voteze londonezii.

Unul dintre lucrurile interesante legate de înregistrarea pentru votare și de necesitatea a vă asigura că aveți actul de identitate cu fotografie potrivit pentru a putea vota este să aflați despre potențialii reprezentanți locali sau naționali și să decideți cine doriți să vă reprezinte pe dumneavoastră și interesele dumneavoastră. Puteți să faceți propriile cercetări la

https://whocanivotefor.co.uk/ și să vă formați propria părere. Nu uitați, votul dumneavoastră este vocea dumneavoastră, și vocea dumneavoastră contează! #NoVoteNoVoice (fără vot, fără voce)